open-index/open-wikipedia-markdown huggingface dataset:
יאניס חאג'י

**יאניס חאג'י** (באנגלית: **Ianis Hagi**; נולד ב-22 אוקטובר 1998) הוא כדורגלן רומני המשחק בעמדות הקשר ההתקפי והקיצוני באלניהספור מליגת העל הטורקית ובנבחרת רומניה.

## קריירה
**חאג'י** נולד באיסטנבול, טורקיה, שם שיחק אביו גאורגה חאג'י בגלאטסראיי. הוא הצטרף לאקדמיה לכדורגל של ויטורול קונסטנצה בגיל עשר, והופיע לראשונה בליגת העל הרומנית בגיל 16 ב-5 בדצמבר 2014 נגד בוטושאן.

ב-29 במאי 2015, כבש את שערו הראשון בקבוצה הבוגרת, בתיקו 4-4 מול בוטושאן. באוקטובר אותה השנה, הוא הוכתר על ידי הגרידאן כאחד מ-50 שחקני הכדורגל הצעירים הטובים בעולם שנולדו בשנת 1998.

ב-10 ביולי 2016 חתם חאג'י בפיורנטינה תמורת דמי העברה של 2 מיליון אירו.

הוא ערך את הופעת הבכורה שלו בסרייה א' ב-23 באוקטובר בניצחון 5–3 על קליארי. באפריל 2017, היה חאג'י מועמד לפרס נער הזהב האירופי.

חאג'י חזר לויטורול קונסטנצה ב-18 בינואר 2018 תמורת סכום של 2 מיליון אירו, כאשר פיורנטינה זכאית ל-30% מדמי העברה עתידיים. ביולי הוא שוב היה מועמד לפרס נער הזהב האירופי. במהלך הקדנציה השנייה שלו בקבוצה שיחק תחת אביו, וכבש עשרים שערים ב-53 משחקים בכל המסגרות. הוא זכה בגביע הראשון שלו בקריירה ב-25 במאי 2019, לאחר שויטורול ניצחה 1–2 את אסטרה ג'יורג'יו בגמר הגביע הרומני.

ב-12 ביולי 2019 הודיעה ראסינג גנק הבלגית על החתמתו של חאג'י לחמש שנים.

ב-26 ביולי, במשחק הפתיחה של העונה ערך חאג'י הופעת בכורה וכבש שער בניצחון 1–2 כבש את המנצחת בניצחון 1–2 על קורטרייק.

ב-31 בינואר 2020 הושאל חאג'י עד לסיום העונה לגלאזגו ריינג'רס הסקוטית. כבר למחרת הוא ערך את הופעת הבכורה שלו נגד אברדין. ב-5 בפברואר, כבש שער שער בכורה בניצחון 1–2 על היברניאן.

בסוף מאי 2020 הודיעה ריינג'רס על רכישת חאג'י מגנק.

ב-27 באוגוסט 2023 הושאל לדפורטיבו אלאבס.

ב-5 בספטמבר 2025 חתם באלניהספור.

## קריירה בינלאומית
חאג'י ייצג את נבחרות רומניה בכל הגילאים. בנובמבר 2018 ערך חאג'י את הופעת הבכורה שלו בנבחרת רומניה הבוגרת בניצחון 3–0 על ליטא בליגת האומות. את שער הבכורה בנבחרת כבש ב-25 במרץ במסגרת מוקדמות מונדיאל 2022 בניצחון 2-3 על מקדוניה הצפונית.

חאג'י היה חלק מסגל הנבחרת הרומנית עד גיל 21 לאליפות אירופה עד גיל 21 בשנת 2019, טורניר אליו העפילה רומניה בפעם השנייה בהיסטוריה. חאג'י שותף בכל שלושת המשחקים בשלב הבתים, ואף כבש שני שערים. רומניה הודחה בשלב חצי הגמר על ידי גרמניה. נכלל בסגל נבחרת רומניה ליורו 2024.

## חיים אישיים
אביו של חאג'י, גאורגה, הוא מלך השערים של נבחרת רומניה בכדורגל, והוא נחשב בעיני רבים ככדורגלן הרומני הכי טוב אי פעם, כמו גם כאחד הקשרים ההתקפיים הטובים ביותר בדורו.

בשנת 2019, דיבב חאג'י ברומנית את דמותו של ויקטור פרנקנשטיין בסרט האנימציה פרנקנוויני.

## תארים
**פארול קונסטנצה**
* הגביע הרומני: 2018/2019
* הסופר קאפ הרומני: 2019

**גנק**
* הסופר קאפ הבלגי: 2019

**ריינג'רס**
* אליפות סקוטלנד: 2020/2021
* גביע סקוטי: 2021/2022

**אישיים**
* שחקן השנה הצעיר ברומניה: 2015
* הרכב העונה בליגה הרומנית: 2017/2018, 2018/2019

## קישורים חיצוניים

* 

## הערות שוליים

קטגוריה:כדורגלנים רומנים
קטגוריה:קשרי כדורגל רומנים
קטגוריה:כדורגלני נבחרת רומניה
קטגוריה:כדורגלני פארול קונסטנצה
קטגוריה:כדורגלני ראסינג גנק
קטגוריה:כדורגלני פיורנטינה
קטגוריה:כדורגלני דפורטיבו אלאבס
קטגוריה:כדורגלני יורו 2024
קטגוריה:רומנים שנולדו ב-1998
קטגוריה:כדורגלני אלניהספור
דסניאנסקי (רובע)

**דסניאנסקי ראיון** (באוקראינית: **Деснянський район**) הוא רובע או "ראיון" של קייב, עיר הבירה של אוקראינה.

דסניאנסקי הוא אחד משלושה ראיונים של קייב, הנמצא על הגדה השמאלית של נהר דנייפר.

דסניאנסקי הוא בעל צפיפות האוכלוסייה הגבוהה ביותר מבין כל הראיונים של קייב. הראיון מורכב משני תתי ראיונים: טרוישצ'נה, ולסנוי מסיב.

דסניאנסקי נחשב לראיון שינה, למרות שיש כמה מפעלים גדולים בשטחו. בשל ריבוי המכוניות, התושבים המקומיים מתלוננים על האוויר המזוהם. למרות שאין הרבה מפעלים תעשייתיים בראיון, הסביבה כאן נפגמת באופן משמעותי מכמות התחבורה היבשתית.

## קישורים חיצוניים

* 

## הערות שוליים

קטגוריה:קייב: רבעים
דנייפרובסקי (רובע)

**דניפרובסקי ראיון** (באוקראינית: **Днепровский район**) הוא רובע או "ראיון" של קייב, עיר הבירה של אוקראינה.

דניפרובסקי הוא אחד משלושה ראיונים של קייב, הנמצא על הגדה השמאלית של נהר דנייפר.

בדניפרובסקי ראיון ממוקמים אי טרוחנוב , הידרופארק, וגדת רוסנובסקאיה .

מחירי הנדל"ן בדניפרובסקי הכי גבוהים מכל הראיונים שנמצאים על הגדה השמאלית של דנייפר.

שישה גשרים ממוקמים בדניפרובסקי ראיון, המחברים בין הגדה הימנית והשמאלית של קייב.

## קישורים חיצוניים

* 

## הערות שוליים

קטגוריה:קייב: רבעים
Wizard Spider

**וויזרד ספיידר** (באנגלית: **Wizard Spider**) היא קבוצת תקיפה רוסית המבצעת פעולות סייבר התקפיות כנגד גורמים מערביים.

בקבוצה חברים כ-80 אנשים, פעילותם מתבצעת לרוב מהעיר סנט פטרבורג, רוסיה ומאזורים שונים באוקראינה.

התקפותיה של הקבוצה מתמקדות נגד חברות מסחריות ומוסדות פיננסיים ומתבצעות באמצעות הכופרות והנוזקות הבאות: Conti, TrickBot, Sidoh.

הקבוצה וחבריה נמצאים תחת מעקב שוטף של סוכנות המודיעין האירופאית (יורופול) וארגון המודיעין המשטרתי (אינטרפול).

## ראו גם
* לוחמת רשת
* טרור קיברנטי
* האקינג
* משחקי מלחמה (אבטחת מידע)
* האקטיביזם

## קישורים חיצוניים
* אירלנד: השבת מע׳ הבריאות לפעולה לאחר מתקפת הכופרה תימשך שבועות ותעלה עשרות מיליונים, באתר Israel Defense
* מידע על קבוצת Wizard Spider, באתר Omegaton.com
* 
* 

## הערות שוליים

קטגוריה:מתקפות סייבר בעשור השני של המאה ה-21
קטגוריה:מתקפות סייבר בעשור הראשון של המאה ה-21
קטגוריה:לוחמה קיברנטית
קטגוריה:קבוצות האקרים רוסיות
מיקסוזואה

**מיקסוזואה** (שם מדעי: Myxozoa) היא מערכה הכוללת 2,180 מינים (הערכות מסוימות מצביעות על לכל הפחות 30,000) של חסרי חוליות טפילים המהווים את בעלי החיים הקטנים ביותר שחיים כיום ובעבר נחשבו לפרוטיסטים.

## מאפיינים
כול המינים במערכה זו הם טפילים כשפונדקאי הביניים שלהם הם דגים כמו סלמוניים אך גם דו-חיים, זוחלים, עופות ויונקים והפונדקאים הסופיים הם תולעים טבעתיות או חיטחבים.
אורכם של המינים במערכה זו נע בין 10 עד 300 מיקרומטרים והם חיים גם במים מתוקים וגם באוקיינוסים. משמעות שם המערכה היא חיה רירית בגלל הריר שממנו הם עשויים.

## מיון
*מחלקה Myxosporea
**סדרה Bivalvulida
**סדרה Multivalvulida
*מחלקה Malacosporea

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:מערכות של בעלי חיים
קטגוריה:חסרי חוליות
קטגוריה:בעלי חיים טפיליים
דייוויד ג'וליוס

**דייוויד ג'וליוס** (באנגלית: **David Jay Julius**, נולד ב-4 בנובמבר 1955) הוא פיזיולוג יהודי אמריקאי, פרופסור לפיזיולוגיה באוניברסיטת קליפורניה בסן פרנסיסקו, זוכה פרס נובל לפיזיולוגיה או לרפואה לשנת 2021 יחד עם ארדם פטפוטיאן.

## ביוגרפיה
ג'וליוס נולד ב-1955 וגדל בברייטון ביץ' שבברוקלין, ניו יורק. הוריו היו שניהם צאצאי מהגרים יהודים שברחו מרוסיה הצארית ומהאנטישמיות ששררה בה והגיעו בראשית המאה העשרים לניו יורק בחיפוש אחר חיים טובים יותר. האב היה מהנדס חשמל, האם מורה בבית ספר יסודי וג'וליוס היה השני משלושת בניהם.

בוגר המכון הטכנולוגי של מסצ'וסטס (1977) ובעל תואר שלישי מאוניברסיטת קליפורניה בברקלי (1984). אחד משני המנחים שלו לדוקטורט היה רנדי שקמן, ביולוג יהודי אמריקאי, שזכה בפרס נובל לפיזיולוגיה או לרפואה לשנת 2013. את עבודת הפוסט דוקטורט שלו עשה באוניברסיטת קולומביה בהנחייתו של ריצ'רד אקסל, נוירוביולוג יהודי אמריקאי, זוכה פרס נובל לפיזיולוגיה או לרפואה לשנת 2004. מרצה באוניברסיטת קליפורניה בסן פרנסיסקו החל מ-1989 והיה העורך של *Annual Review of Physiology*  במשך 13 שנים (2007–2020).

זכה בפרס  בשנת 2000, פרס שאו ב-2010 ובאותה שנה גם באחד מפרסי נסיך אסטוריאס למחקר מדעי וטכני, הפרס למחקר ביו-רפואי ע"ש ד"ר פול יאנסן  ב-2014, פרס פריצת דרך במדעי החיים ופרס קוולי לשנת 2020 ופרסים נוספים רבים, עוד לפני הזכייה בפרס נובל ב-2021. חבר האקדמיה הלאומית למדעים (ארצות הברית), האקדמיה הלאומית לרפואה והאקדמיה האמריקאית לאמנויות ולמדעים.

ג'וליס חוקר את תפקוד החושים ובעיקר את חוש המישוש ובמחקריו השתמש בקפסאיצין, החומר הגורם לפלפל חריף ליצור תחושת צריבה וחום בכדי להבין מהן תחושות הכאב והחום שחש גוף האדם. כפי שהסבירה ועדת פרס נובל: "תגליותיו פרצו את הדרך למחקרים שהובילו להבנה איך חשים העצבים שלנו חום, קור וגרוי מכני".

נשוי להולי אינגרהאם , אף היא פרופסור לפיזיולוגיה באוניברסיטת קליפורניה בסן פרנסיסקו, ואב לילד אחד.

## קישורים חיצוניים

* "Scientist David Julius, whose grandparents fled antisemitism in Czarist Russia, wins Nobel Prize in medicine", באתר JTA, 4 באוקטובר 2021
* דייוויד ג'וליוס, אוטוביוגרפיה, פרס קוולי
* 

## הערות שוליים

קטגוריה:זוכי פרס נובל יהודים אמריקאים
קטגוריה:זוכי פרס נובל לשנת 2021
קטגוריה:זוכי פרס נובל לפיזיולוגיה או לרפואה
קטגוריה:מדענים יהודים אמריקאים
קטגוריה:פיזיולוגים יהודים
קטגוריה:פיזיולוגים אמריקאים
קטגוריה:בוגרי המכון הטכנולוגי של מסצ'וסטס
קטגוריה:בעלי תואר דוקטור מאוניברסיטת קליפורניה בברקלי
קטגוריה:יהודים חברי האקדמיה האמריקאית לאמנויות ולמדעים
קטגוריה:יהודים חברי האקדמיה הלאומית למדעים של ארצות הברית
קטגוריה:זוכי פרס פריצת דרך במדעי החיים
קטגוריה:יהודים זוכי פרס שאו
קטגוריה:זוכי פרס קרן גיירדנר הבינלאומי
קטגוריה:אמריקאים שנולדו ב-1955
מטילדה סמית'

**מטילדה סמית**' (באנגלית: **Matilda Smith**; 1854 – 1926) הייתה אמנית בוטנית שיצירתה הופיעה במגזין הבוטני של קרטיס במשך יותר מארבעים שנה. היא הפכה לאמנית הראשונה המתארת את הצומח של ניו זילנד, האמנית הרשמית הראשונה של הגנים הבוטניים המלכותיים - גני קיו, והאישה השנייה שהפכה לעמית של החברה הלינאית.

## ביוגרפיה
מטילדה סמית' נולדה בבומביי, הודו, ב-30 ביולי 1854, אך משפחתה היגרה לאנגליה כשהייתה ילדה קטנה. תחומי העניין שלה בבוטניקה ובאמנות בוטנית טופחו על ידי בן דודה השני ג'וזף דלטון הוקר, שגם בתו הרייט המשיכה להיות מאיירת בוטנית. הוקר היה אז מנהל גני קיו ושרטט מוכשר בפני עצמו, והוא הכניס את סמית' לגנים כדי להתאמן כמאיירת.

סמית' העריצה במיוחד את עבודתו של וולטר הוד פיץ', שהיה אז האמן הראשי של המגזין הבוטני של קרטיס. למרות הכשרתה האמנותית המצומצמת, הוקר עודד אותה להציג למגזין עבודות משלה, ובשנת 1878 הוא פרסם לראשונה את אחד מציוריו.

מחלוקת על השכר בין פיץ' והוקר-שעבורו פיץ' הכין איורים למספר ספרים-הביאה לעזיבתו של פיץ' את המגזין הוותיק בשנת 1877. אחת התוצאות הייתה שסמית' הפכה במהירות למאיירת ראשית במגזין, בתחילה עבדה לצד הרייט אן. בתקופה 1879–1881 כל גיליון כלל כ-20 רישומים שלה, ובשנת 1887 היא הייתה המאיירת היחידה של המגזין. בשנת 1898 מונתה לאמנית הרשמית היחידה של המגזין.

במשך ארבעים השנים שבין 1878 ל -1923 ציירה סמית' יותר מ -2,300 איורים למגזין-רק 600 פחות מפיץ', אם כי קיבלה הרבה פחות הכרה בהישג זה בחייה.

לצד ביקורת עליה, היו מבקרים שהתפעלו מהבהירות והדיוק שבציור שלה, וארבעת עשורי עבודתה במרכז העולם הבוטני הבריטי מעידים על ערך מתמשך של כישוריה.

במהלך הקשר הארוך של סמית' עם גני קיו, היא יצרה 1,500 איורים לכרכים של אייקונס פלנטרום, סקר מונומנטלי של הצמחים של קיו שנערך אז על ידי הוקר. החל מלוח 1354, היא הייתה האמנית היחידה לסדרה זו, והושגו תרומות להשאיר אותה בתפקיד הזה כל עוד היא בחרה לעשות זאת. היא הפכה לאמנית הבוטנית הראשונה שתיארה בהרחבה את הצומח של ניו זילנד.

היא הצטיינה במיוחד בזכות יכולתה ליצור איורים מהימנים מדגימות מיובשות, שטוחות ולפעמים לא שלמות. תרומיה יוצאות הדופן לגני קיו גרמו לה להיות האומנית הבוטנית הרשמית הראשונה של גני קיו בשנת 1898. בשנת 1921, השנה שבה פרשה מגני קיו, היא הפכה לעמית של החברה הלינאית - האישה השנייה שהשיגה כבוד זה.

היא זכתה גם במדליית הזיכרון של Silver Veitch של החברה המלכותית לגננות על הציור הבוטני שלה בכלל ועל תרומתה למגזין הבוטני של קרטיס בפרט.

סמית' נפטרה ב־29 בדצמבר 1926, ונקברה בבית הקברות בריצ'מונד.

## גלריה

File:Pandanus furcatus 142-8671.jpg

File:Costus spectabilis00.jpg

File:Passiflora sanguinolenta by Matilda Smith.jpg

File:CaptureEchinocereusfendleriMSmith.jpg

File:Lilium henryi 4693.jpg

File:Amorphophallus titanum (Matilda Smith).jpg

## קישורים חיצוניים

## הערות שוליים

קטגוריה:מאיירות בריטיות
קטגוריה:בוטנאים
קטגוריה:ילידות 1854
קטגוריה:נפטרות ב-1926
אנטופרוקטה

**אנטופרוקטה** (שם מדעי: Entoprocta) היא מערכה המונה 150 מינים של חסרי חוליות קטנים, החיים באוקיינוסים מהמים הרדודים עד למעמקי הים אך שני מינים חיים במים מתוקים.

## מאפיינים
משמעות שם המערכה היא "בתוך פי הטבעת" מפני שפי הטבעת של מינים במערכה נמצא בתוך טבעת המכילה 8 עד 30 ריסונים שיוצרים זרמי מים המושכים חלקיקי מזון כמו פלנקטון, חיידקים ופרוטיסטים לתוך הפה. אורכם של האנטופרוקטים נע בין 0.1 עד 7 מילימטרים. במערכה אין סדרות אך יש 4 משפחות.

## היסטוריה אבולוציונית
ב-1977 תיאר החוקר סיימון קונוויי מוריס מאובנים של דינומיסוס (*Dinomischus*), אנטופרוקט מתור הקמבריון (לפני 505 מיליון שנה) שנמצא בפצלי ברג'ס שבקנדה. מין אחר קוטילדיון טיילודיה ("Cotyledion tylodes"), שתואר ב-1999, היה גדול יותר מהאנטופרוקטים המודרניים והגיע לאורך של 8 עד 56 מילימטרים. מאובניו של מין זה התגלו בסין, ותוארכו גם הם לתקופת הקמבריון, לפני 520 מיליון שנה. כשהתגלו האנטופרוקטים הראשונים ב הם שויכו למערכת החיטחבים אך מאוחר יותר במאה ה-20 הופרדו למערכה נפרדת.

## יחסים עם בעלי חיים אחרים
זחלים של אחד מהמינים נמצאו על החרק קורידאלוס קורנטוס (*Corydalus cornutus*) שחי במים מתוקים. עקב גודלם הקטן יש לאנטופרוקטים טורפים רבים, כמו חלזנות ימיים ותולעים.

## מיון
*משפחה *Barentsiidae*
*משפחה *Loxokalypodidae*
*משפחה *Loxosomatidae*
*משפחה *Pedicellinidae*

## קישורים חיצוניים

* 

קטגוריה:מערכות של בעלי חיים
קטגוריה:לופוטרוכוזואה
דזה-סה

[ממוזער|דיוקן של דְזְה-סְה מן הספר "פרוטומות של הקדושים שבחכמי העבר" (至聖先賢半身像) השמור ב[מוזיאון הארמון הלאומי]]

**דְזְה-סְה** (בסינית מסורתית ובסינית מפושטת: **子思**, בפין-יין: **zǐ sī**; 481 – 402 לפנה"ס) היה פילוסוף קונפוציאני ממדינת לו של תחילת תקופת המדינות הלוחמות. הוא היה נכדו של קונפוציוס, ומורהו (או מורה מורהו) של מנציוס.

## ביוגרפיה
דזה-סה היה נכדו היחיד של קונפוציוס, ובנו של קוֹנְג לִי (孔鯉) הקרוי גם קוֹנְג בָּוֹיוּ' (孔伯魚). שמו האמיתי היה קוֹנְג גִ'י (孔伋), ודְזְה-סְה היה הכינוי שלו. הוא נולד מעט אחרי מותו של סבו, ולמד אצל דְזֶנְג דְזְה, תלמידו של קונפוציוס. הוא גם שימש בשירותו של הדוכס מוּ (穆公) ממדינת לוּ. על פי המסורת הוא היה מורהו של מנציוס, אולם על פי התיארוכים נפטר 30 שנה לפני שמנציוס נולד, כך שכנראה היה מורו של שְׁה שְׁווֹ (世碩) שהיה בעצמו מורו של מנציוס.

## תורתו
בדומה לאריסטו, דזה-סה מעלה על נס את דרך האמצע על פני קיצוניות כזו או אחרת.. בתורתו הוא ממשיך את האבחנה של סבו בין ידיעה להשערה, ומעמיק באיבחון היחסיות של הידע האנושי על העולם. הוא הרבה לנתח פעולות, וטען שחכמים שמודעים לחובתם המוסרית והאינטלקטואלי מסוגלים להעתיק לתוכם את המציאות העולמית. על פי המלומד בן המאה ה-19 חְוָאנְג יִיג'וֹאוּ (黃以周), יש לתורתו מספר קוי דמיון משותפים עם עקרונות המופיעים בחוואי נאן דזה.

בדומה למנציוס, גם דזה-סה היה אחד מהפילוסופים שספגו ביקורת מצד ש'ו'ן דזה במאמרו "נגד תריסר המאסטרים", כאשר במוקד הביקורת עומדת תורת "חמש הדרכים". על פי המלומד גָ'אנְג בִּינְגְלִין (章炳麟), בן המאה ה-19, ניסה דזה-סה לשלב בתורה הקונפוציאנית עקרונות נומרולוגיים. הפרופסור לִי שׂוֵּ'צִ'ין (李学勤) טוען כי מגמה זו הייתה בהשפעת הטקסט "התוכנית הגדולה" (洪範) שכיום משמש פרק ב"קלאסיקה של המסמכים".

הקרבה האידאולוגית של דזה-סה למנציוס יצרה במהלך ההיסטוריה תפיסה של שניהם כבני אסכולה אחת, תחת השם "אסכולת סְה-מֶנְג".

## יצירותיו
המפורסמת ביצירותיו היא "דרך האמצע וקיומה", ששובצה כפרק בקלאסיקה של הטקסים, ואותה מייחס לו סה-מה צ'יין, אם כי הייחוס מעולם לא הוכח. בנוסף מיוחסים לו גם פרקים 30, 32 ו-33 בקלאסיקה של הטקסים: "רשומות הסכרים", "רשומות הדוגמה" ו"הגלימות השחורות". בעבר היה קיים אוסף בשם "החכם דְזְה-סְה" (子思子), אולם הוא אבד ברבות השנים.

מיוחס לו ספר שנקרא, בדומה לפרק מן הקלאסיקה של המסמכים, "התוכנית הגדולה" (洪範). בתקופת שושלת סונג הרכיב וָאנְג גְ'ווֹ (汪晫) עותק של הספר, אולם אמינותו הוטלה בספק. במאה ה-19 יצר המלומד חְוָאנְג יִיג'וֹאוּ (黃以周) עותק אמין יותר על סמך ציטוטים מכתביו של שֶׁן יְוֵּ'ה (沈約) בן המאה ה-5-6.

## פולחן
דזה-סה נחשב לאחד מארבעת החכמים של הקונפוציאניזם, ביחד עם יֵן חְווֵי, דְזֶנְג דְזְה ומנציוס. בתקופתשושלת סונג העניק לו הקיסר חווידזונג תואר כבוד: "מרקיז אגם יִי". בתקופת שושלת יואן כיבד אותו הקיסר וֶנְדְזונְג בתואר "הדוכס החכם המספר של מדינת יִי". ובתקופת שושלת מינג קיצר הקיסר שְׁה-דְזונְג את תוארו ל"הדוכס החכם המספר". בעקבות כך זכה לכינוי "החכם המספר", כאשר "המספר" מתייחס לתפקידו כמי שהעביר את המורשת הקונפוציאנית ושימר אותה.

מאחר שצאצאיו של דזה-סה הם שהחזיקו במשרה המסורתית של צאצאי קונפוציוס, לא נוצרה משרה נוספת לצאצאי דזה-סה, וכתחליף נדרשו צאצאיו להגיש שני קורבנות לאבותיהם, על ידי האח הבכור המחזיק במשרה, ועל ידי האח השני. אם האח הבכור היה בן יחיד, הוא עצמו נדרש להקריב פעמיים.

## קישורים חיצוניים

* 

## הערות שוליים

קטגוריה:פילוסופים סינים
במבה דיאנג

**שייק אהמדו במבה אמבאקה דיאנג** (בצרפתית: **Cheikh Ahmadou Bamba Mbacke Dieng**; נולד ב-23 במרץ 2000 בפיקין שבסנגל) הוא כדורגלן סנגלי המשחק בעמדת החלוץ בקבוצת לוריין מליגת העל הצרפתית ובנבחרת סנגל.

## קריירת מועדונים
דיאנג החל את הקריירה המקצוענית שלו בדיאמבר מליגת העל הסנגלית, ובעונת הבכורה שלו הבקיע 12 שערים ב-14 הופעות ליגה, והיה מלך השערים של הליגה לעונת .

ב-5 באוקטובר 2020 הושאל דיאנג לאולימפיק מרסיי מליגת העל הצרפתית למשך עונה אחת. ב-10 בפברואר 2021 הוא ערך את הופעת הבכורה שלו בקבוצה הראשונה של המועדון, בניצחון 2-0 על אוסר במסגרת הגביע הצרפתי. במשחק זה הבקיע את שער הבכורה שלו במועדון. ב-14 בפברואר ערך את הופעת הבכורה שלו בליגת העל הצרפתית, בתיקו 0-0 נגד ז'ירונדן דה בורדו במסגרת המחזור ה-25 לעונת 2020/2021. בסך הכל ערך דיאנג חמש הופעות ליגה בעונה זו.

ב-1 ביולי 2021 חתם דיאנג באופן קבוע באולימפיק מרסיי. ב-11 בספטמבר הבקיע את שערי הבכורה שלו בליגת העל הצרפתית, צמד שערים בניצחון 2-0 על מונקו במסגרת המחזור החמישי לעונת 2021/2022.

ב-27 בינואר 2023 חתם בלוריין.

## קריירה בינלאומית
ב-9 באוקטובר 2021 ערך דיאנג את הופעת הבכורה שלו בנבחרת סנגל, בניצחון 4-1 על נבחרת נמיביה במסגרת מוקדמות מונדיאל 2022.

נכלל בסגל נבחרת סנגל לטורניר מונדיאל 2022.

## קישורים חיצוניים

## הערות שוליים

קטגוריה:כדורגלנים סנגלים
קטגוריה:חלוצי כדורגל סנגלים
קטגוריה:כדורגלני אולימפיק מרסיי
קטגוריה:כדורגלני נבחרת סנגל
קטגוריה:כדורגלני גביע אפריקה לאומות 2021
קטגוריה:כדורגלני מונדיאל 2022
קטגוריה:כדורגלני לוריאן
קטגוריה:כדורגלני אנז'ה
קטגוריה:סנגלים שנולדו ב-2000
ליליאן סנלינג

**ליליאן סנלינג** (באנגלית: **Lilian Snelling**; 1879 – 1972) הייתה "כנראה האמנית הבוטנית הבריטית החשובה ביותר במחצית הראשונה של המאה ה-20".   היא הייתה האמנית והליטוגרפית הראשית במגזין הבוטני של קרטיס בין השנים 1921-1952 ו"נחשבה לאחת מגדולי האמנים הבוטניים בזמנה - ציוריה היו מפורטים ומדויקים ויפים להפליא". 

היא קיבלה אות כבוד של האימפריה הבריטית בשנת 1954 וזכתה במדליית ויקטוריה בשנת 1955.

## ביוגרפיה
ליליאן סנלינג נולדה ב -8 ביוני 1879 בספרינג הול, סנט מרי קריי, קנט למשפחתו הגדולה של ג'ון קרנל סנלינג (1841–1902), בעל מבשלת שכר ואשתו, מרגרט אליזבת, לבית קולגאלט. היא ואחיותיה התחנכו בבית ספר בטונברידג', ויילס. בשנים 1915–1916 לימד אותה הנרי ג'ון אלווס לצייר פרחים (שאסף במסעותיו), בביתו בפארק קולסבורן שבגלוסטשייר.

סנלינג עבדה בגן הבוטני המלכותי באדינבורו בשנים 1916 עד 1921 בציור דיוקנאות צמחים עבור סר אייזיק ביילי בלפור, מנהל הגן הבוטני ופרופסור לבוטניקה באוניברסיטת אדינבורו. היא למדה ליטוגרפיה אצל פרנק מורלי פלטשר.

היא עזבה בשנת 1921 כדי לעבוד בגנים הבוטניים המלכותיים - גני קיו, כאמנית הראשית והליטוגרפית במגזין הבוטני של קרטיס. משנת 1929 נעזרה בסטלה רוס-קרייג. לאחר 30 שנה פרשה לגמלאות בשנת 1952 והפיקה מעל 830 ציורים ולוחות. כרך 169 של קרטיס הוקדש לה, וכתב: "אמנית, ליתוגרפית ומאיירת בוטנית אשר בעדינות יוצאת דופן של קווי מתאר מדויקים, זוהר של צבע וגוונים מורכבים, הציגה נאמנה את רוב הצמחים שפורסמו במגזין זה בשנים 1922 עד 1952". ציוריה ליוו גם ספרים בנושאים הבוטנאיים.

בשנת 1954 אות כבוד של אימפריה ובשנת 1955 הוענקה לה מדליית ויקטוריה, אות הכבוד הגבוה ביותר.

בשנת 1959 הוצגה עבודתה בתערוכת הדו-שנתי של גני קיו: "התרומה של גני קיו לבוטניקה במשך 200 שנה".

היא נפטרה בביתה, בסנט מרי קריי, קנט, ב־12 באוקטובר 1972.

בשנת 2007 קיים הגן הבוטני המלכותי באדינבורו תערוכה בת עשרה שבועות המוקדשת לעבודתה.

## הערות שוליים

קטגוריה:מאיירות בריטיות
קטגוריה:בוטנאיות
קטגוריה:בוטנאים בריטים
קטגוריה:בריטיות שנולדו ב-1879
קטגוריה:בריטים שנולדו ב-1879
קטגוריה:בריטיות שנפטרו ב-1972
קטגוריה:בריטים שנפטרו ב-1972
בית הכנסת שבזי

**בית הכנסת שבזי** הוא בית כנסת בשכונת נחלת צבי בירושלים, שהוקם בשנת ה'תרמ"ח (1888) על ידי יהודי תימן שיצאו מהעיר העתיקה.

## היסטוריה
יהודי תימן שעלו בעליית אעלה בתמר בשנת ה'תרמ"ב (1882), כ-30 משפחות עזבו בשנת ה'תרמ"ח (1888) את העיר העתיקה והקימו בסמיכות לשכונת מאה שערים את שכונת נחלת צבי. ייסוד השכונה נעשה בעזרת הלוואה כספית של הברון הירש, בהשתדלות נסים בכר. בשנת ה'תרמ"ט (1889) קנה הברון את אדמות השכונה, ומכספי ההלוואה נשאר סכום מספיק לבניית 17 בתים בלבד.

בעת ייסוד השכונה בשנת ה'תרנ"ד (1894) הוקם גם בית הכנסת שנקרא על שם רבי שלום שבזי. בית הכנסת הוקם במרתף אחד הבתים. המתפללים הראשונים בו היו נוהגים לשבת על מזרנים מסביב לקירות, ולחלוץ את נעליהם לפני הכניסה, כמו המנהג בתימן ומנהג ארץ ישראל הקדמון.

על בית הכנסת כתב יצחק שפירא:

כיום שוכנת במבנה בית הכנסת ישיבה לחוזרים בתשובה וכולל אברכים של מוסדות "מתימן יבוא".

## גלריה

קובץ:בית הכנסת שבזי חזית.jpg|חזית בית הכנסת
קובץ:בית הכנסת שבזי צד.jpg|פינת בית הכנסת
קובץ:בית הכנסת שבזי פינה.jpg|צד בית הכנסת


## ראו גם
* בית הכנסת נווה שלום
* בית הכנסת אהל שלמה
*בית הכנסת הגורל

## הערות שוליים

קטגוריה:ירושלים: בתי כנסת
קטגוריה:בתי כנסת תימניים
קטגוריה:שלום שבזי
מלך הזירה (2021)

**מלך הזירה (2021)** (באנגלית: **King of the Ring 2021**) הוא המהדורה ה-22 בסדרת טורניר מלך הזירה של ארגון ההיאבקות האמריקאי, ה-WWE, המתקיימת בין מתאבקים מהמותגים Raw וסמאקדאון. הטורניר החל ב-8 באוקטובר 2021 בפרק של התוכנית השבועית *[[WWE SmackDown|סמאקדאון]]* והמשיך בפרקי התוכנית הבאים של *[[WWE Raw|Raw]]* וסמאקדאון, עד לקיום קרב גמר הטורניר באירוע השלם וצפה, היהלום שבכתר, שייערך ב-21 באוקטובר על אדמת ערב הסעודית. זה הוא טורניר מלך הזירה הראשון מאז שנת 2019. לראשונה בתולדות הארגון, ה-WWE השיק את המהדורה הנשית של מלך הזירה, שנקראה בשם טורניר כתר המלכה והתקיימה במקביל לטורניר מלך הזירה של שנת 2021.

## מהלך הטורניר

קטגוריה:WWE
כיסא האהבה

ממוזער|כיסא האהבה במוזיאון מכונות המין
**כיסא האהבה** (בצרפתית: **Siège d'amour**) הוא מכשיר שיצרה חברה צרפתית לייצור רהיטים בעשור הראשון של המאה ה-20 כדי לאפשר למלך הבריטי אדוארד השביעי לקיים יחסי מין עם שתי נשים או יותר בו זמנית.

## היסטוריה
הכיסא נוצר לראשונה על ידי יצרנית הרהיטים סוברייה, שהפכה  לבעלת המכשיר. מותניו של המלך נמדדו כ-122 ס"מ זמן קצר לפני הכתרתו. אולם לפני כן היה המלך אורח קבוע בלה שבנה  בפריז, בית בושת צרפתי, והכיסא תוכנן במיוחד לביקורי המלך שם. הכיסא אפשר לו לקיים את הפנטזיות המיניות שלו מבלי למחוץ את שותפותיו הנשיות.

## הערות שוליים

קטגוריה:אביזרי מין
אהבה
שדרות משה גושן

**שדרות משה גושן** היא שדרה ראשית בקריית מוצקין.
## רקע
עם הקמת הרחוב הוא נקרא "שדרות השופטים", בהשפעתו של ישראל שפירא, יו"ר המועצה המקומית הראשון של קריית מוצקין. לאחר מותו של ראש העירייה משה גושן הוחלט לקרוא את הרחוב על שמו.

בקצהו הצפוני-מזרחי נפגש הרחוב עם "דרך עכו" ושדרות ההסתדרות (כביש 4). הצומת ידוע גם בשם "צומת מוצרט", על שם מסעדה בשם זה ששכנה בו בעבר.
ימין|ממוזער|180px|חנויות ברחוב

### מבנים ברחוב
בקצה הדרומי-מערבי של הרחוב, בתוך מעגל תנועה ניצבת אנדרטה לזכר חללי מלחמת ששת הימים בני קריית מוצקין ותותח "לונג טום", ששימש את הצבא הירדני ונלקח שלל בידי צה"ל. בית הספר "אחדות" שהוקם בשנת 1936 הוקם בסמוך לו. בנוסף קיימים ברחוב בית הכנסת הגדול של העיר, בית יד לבנים, מתנ"ס גושן, ועד לשנת 2018 שכן ברחוב בניין עיריית קריית מוצקין.

## קישורים חיצוניים

* יואב לרמן, הסיפור העצוב של קריית מוצקין - חנייה במקום שדרה, בבלוג עוד בלוג תל אביבי, 4 בינואר 2011
* 

## הערות שוליים

קטגוריה:קריית מוצקין: תחבורה
משה גושן
קורי גרייבס

**מת'יו פולינסקי** (באנגלית: **Matthew Polinsky**; נולד ב-24 בפברואר 1984), הידוע יותר בשם הבמה שלו **קורי גרייבס**, הוא פרשן היאבקות, בעל טור ומתאבק עבר אמריקאי, המופיע בארגון ההיאבקות WWE, בו הוא משמש כפרשן תוכנית הדגל Raw. הוא זכה פעם אחת בתואר אלוף הזוגות של NXT ביחד עם אדריאן נוויל. כמו כן, פולינסקי מוכר גם בשל התקופה בה הופיע בארגונים העצמאיים בשם הבמה **סטרלינג ג'יימס קינן**.

## תחילת קריירת ההיאבקות

פולינסקי נולד ב-24 בפברואר 1984 בפיטסבורג, פנסילבניה להורים ממוצא הונגרי. בעל תואר ראשון בשיווק.

## חיים אישיים

לפולינסקי וגרושתו, איימי (שניידר) פולינסקי יש יחדיו שלושה ילדים. יש לו אח צעיר ממנו בשם סם אשר מופיע בארגון ההיאבקות המקסיקני CMLL תחת שם הבמה סם אדוניס.

בתחילת 2019 גרושתו של גרייבס פרסמה תמונה בעמוד האינסטגרם שלה אשר מוכיחה שפולינסקי ניהל רומן עם מתאבקת ה-WWE, כרמלה. התמונה נמחקה זמן קצר לאחר מכן, כשדווח שהזוג היה בהליכי גירושין בזמן הרומן. מערכת היחסים בין פולינסקי לכרמלה הוכרזה באופן רשמי במהלך העונה התשיעית של תוכנית המציאות *Total Divas*.

## אליפויות והישגים
* **הישגים בארגון ההיאבקות Pro Wrestling 1**
** אליפות במשקל כבד של 1PW (פעם אחת)
* **הישגים בארגון ההיאבקות Absolute Intense Wrestling – AIW**
** אליפות אבסולוט של AIW (פעם אחת)
* **הישגים בארגון ההיאבקות Ballpark Brawl**
** אליפות הנטורל במשקל כבד (פעם אחת)
* **הישגים בארגון ההיאבקות Far North Wrestling – FNW**
** אליפות במשקל כבד של FNW (פעם אחת)
* **הישגים בארגון ההיאבקות Florida Championship Wrestling – FCW**
** אליפות הזוגות של FCW (פעם אחת)  - עם ג'ייק קרטר
* **הישגים בארגון ההיאבקות Funkin' Conservatory – FC**
** אליפות הזוגות של FC (פעם אחת)  - עם כריס קייג'
* **הישגים בארגון ההיאבקות International Wrestling Cartel – IWC**
** אליפות במשקל כבד של IWC (פעם אחת)
** אליפות סופר אינדי של IWC (פעם אחת)
* **הישגים בארגון ההיאבקות NWA East**
** אליפות במשקל כבד של NWA East (פעם אחת)
** אליפות הזוגות של NWA East (פעם אחת)  - עם מאד מייק
** אליפות הזוגות הצפון אמריקאית של NWA East (פעם אחת)  - עם ברנדון קיי
* **הישגים במגזין ההיאבקות Pro Wrestling Illustrated – PWI**
** PWI דירג אותו במקום ה-118 מתוך 500 המתאבקים הטובים ביותר לשנת 2013
* **הישגים בארגון ההיאבקות Pro Wrestling Zero1**
** אליפות Zero-One ארצות הברית במשקל כבד של (פעמיים)
* **הישגים בארגון ההיאבקות Renegade Wrestling Alliance – RWA**
** אליפות במשקל כבד של RWA (פעם אחת)
* **הישגים בארגון ההיאבקות Union of Independent Professional Wrestlers – UIPW**
** אליפות קיסטון במשקל קל של UIPW (פעם אחת)
* **הישגים בארגון ההיאבקות Wolverine Pro Wrestling – WPW**
** אליפות WPW (פעם אחת)
* **הישגים בארגון ההיאבקות World Wrestling Entertainment – WWE**
** אליפות 24/7 של ה-WWE (פעם אחת)
** אליפות הזוגות של NXT (פעם אחת)  - עם אדריאן נוויל
* **הישגים במגזין ההיאבקות Wrestling Observer Newsletter – WON**
** אישיות הטלוויזיה הגרועה ביותר (2019)

## קישורים חיצוניים

## הערות שוליים

קטגוריה:מתאבקים מקצוענים אמריקאים
קטגוריה:מתאבקי ה-WWE
קטגוריה:מתאבקי ה-NXT
קטגוריה:אמריקאים שנולדו ב-1984
BBC Radio 1's Live Lounge 2017

***BBC Radio 1's Live Lounge 2017*** הוא אלבום אוסף, המורכב הן מגרסאות כיסוי והן משירים מקוריים, שבוצעו בתוכנית הלייב לאונג' של קלרה אמפו. האלבום יצא ב-17 בנובמבר 2017, והוא ה-13 בסדרת אלבומי לייב לאונג'. בסמוך ליציאתו, הגיע האלבום למקום השישי במצעד האייטונס הבריטי ובהמשך, עלה למקום השלישי.

## רשימת רצועות

## מיקומי שיא

## קישורים חיצוניים

* ''BBC Radio 1's Live Lounge 2017'' באתר BBC Radio 1

## הערות שוליים

קטגוריה:אלבומי הופעה מ-2017
קטגוריה:לייב לאונג'
קטגוריה:אלבומי גרסאות כיסוי
קטגוריה:אלבומי חברת יוניברסל מיוזיק גרופ
קטגוריה:אלבומי חברת סוני מיוזיק אנטרטיינמנט
כשתבוא (שיר של בעז שרעבי)

"**כשתבוא**" הוא שיר שכתב אהוד מנור, ובעז שרעבי הלחין וביצע. השיר יצא לאור בשנת 1993.

השיר נכתב על ידי אהוד מנור כחלק מקמפיין להשבתו של הנווט הישראלי רון ארד מן השבי. שיר נוסף שכתב מנור 11 שנים אחר כך היה "לא מפקירים חבר", בו הוזכר שמו של ארד.

במקביל, העביר מנור את טקסט השיר לעפרה חזה, אך זו בחרה להקדיש אותו לכלל השבויים והנעדרים, ולכן הקליטה את השיר בשינוי מילים קל ללחן של אילן וירצברג.

בווידאו קליפ לשיר מובאים תחילה דברי הסבר אודות שביו של רון ארד. במהלכו נראים תאריכים רצים לאורך הקליפ משנת 1986, מועד נפילתו של ארד בשבי, ועד לשנת 1993, שנת עריכת הקליפ. בקליפ סרטונים מן האלבום המשפחתי, תמונות של רון ארד, של אשתו תמי ושל בתו יובל.

במצעד הפזמונים העברי השנתי לשנת ה'תשנ"ד-1994 של רשת ג' דורג השיר במקום השמיני.

בשנת 2004 ביצע הראל מויאל את השיר במסגרת סבב האודישנים השני של התכנית "כוכב נולד".

בשנת 2023, במהלך מלחמת חרבות ברזל הקליט שרעבי מחדש את "כשתבוא".

## פרודיה על השיר
בפברואר 2022, במסגרת פרק הפתיחה של העונה החמישית של היהודים באים, ביצע עידו מוסרי שיר סאטירי שחיקה את השיר המקורי. הביצוע המחודש השווה בין הפעילות הציבורית בישראל להשבתו של רון ארד (וכן הפעילות לשחרורם של גלעד שליט ואלחנן טננבוים), ובכללה השיר המקורי, לבין מיעוט הנוכחות של היעדרותו של אברה מנגיסטו בשיח הציבורי, וביקר את הפערים בין המקרים ככאלו שנגרמו על רקע אפליה עדתית. הדובר בשיר הוא הציבור הישראלי, שבאמצעות שלל נימוקים מנסה להשקיט את מצפונו, ולהצדיק בפני מנגיסטו את חוסר־הפעילות להשבתו.

## קישורים חיצוניים
* 
* 

## הערות שוליים

קטגוריה:שירי 1993
קטגוריה:שירי 2023
קטגוריה:סינגלים מ-1993
קטגוריה:שירי בעז שרעבי
קטגוריה:שירים בעברית
קטגוריה:שירים שנכתבו על ידי אהוד מנור
קטגוריה:שירים שהולחנו על ידי בעז שרעבי
קטגוריה:שירי מלחמת חרבות ברזל
Old School Love

"**Old School Love**" הוא שיר של אמן ההיפ הופ האמריקאי לופה פיאסקו. השיר יצא לאור ב-14 באוקטובר 2013, לקידום אלבום האולפן החמישי שלו, *Tetsuo & Youth*. בשיר משתתף הזמר-יוצר האנגלי אד שירן, שביצע את הרפרן. השיר הגיע למקום ה-93 במצעד הבילבורד הוט 100 האמריקאי, ולמקום 18 במצעד הסינגלים הניו זילנדי.

## רקע
בפברואר 2013 אמר הזמר-יוצר האנגלי אד שירן כי הוא עובד באולפן עם לופה פיאסקו. ב־9 באוקטובר 2013, הודיע פיאסקו כי הסינגל הראשון מתוך אלבום האולפן החמישי שלו, *Tetsuo & Youth*, יהיה שיר עם אד שירן בשם "Old School Love". במקביל לפרסום עטיפת הסינגל, הוא חשף כי השיר יצא להורדה באייטונס ב-14 באוקטובר 2013.

## מילות השיר
בשיר, מכריז פיאסקו על אהבתו לאולד-סקול היפ הופ, כאשר אד שירן מבצע את ההוק. מילותיו של פיאסקו משקפות את השינויים שחלו בהיפ הופ מאז שנות השמונים והתשעים, ומתייחסות לאובדן התמימות של ההיפ הופ, ולפשע ולמאבק הפוקד כיום את שיקגו, עיר הולדתו של הזמר. כמו כן, פיאסקו מנמק את המעבר שלו מיצירת מוזיקה פוליטית ו"עובר בשורשי ההיפ הופ ומבקר בעדינות את עידן ההיפ הופ הנוכחי". בנוסף, הוא מתייחס ל-The Fat Boys, מלה מל וכן אייס-טי שלפני ההשתתפות בחוק וסדר. במספר מקומות, כדוגמת בילבורד ושיקגו טריביון, הושווה סאונד ההפקה לשירו של קניה וסט, "Family Business", מתוך אלבום הבכורה שלו, *[[The College Dropout]]*. במגזין *[[XXL]]* תואר השיר כ"בלדה מתוקה ודביקה".

## וידאו קליפ
הווידאו קליפ הנלווה לשיר בוים על ידי קודי & צ'ייק, וצולם עם אד שירן בניו יורק. קודי & צ'ייק סיימו את הקליפ בעיר הולדתו של פיאסקו, שיקגו. הקליפ הוקרן בבכורה ב-9 בדצמבר 2013, ב-MTV.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירים באנגלית
קטגוריה:שירי אד שירן
קטגוריה:שירים שנכתבו על ידי אד שירן
קטגוריה:שירי זהב בארצות הברית
קטגוריה:סינגלים בהוצאת אטלנטיק רקורדס
אנדרטה לזכר חללי הקטמונים שנפלו במערכות ישראל

ה**אנדרטה לזכר חללי הקטמונים שנפלו במערכות ישראל** ניצבת בירושלים. היא מוקדשת להנצחת שמות החללים מבני שכונות הקטמונים.

## האנדרטה
האנדרטה, ברחוב אליעזר הגדול בירושלים, ניצבת ברחבה מרוצפת המוקפת גינה. במרכז הרחבה ניצב פסל דמוי פירמידה משולשת. היא ניצבת על בסיס משולש, שביחד אתה יוצר צורת מגן דוד. שלוש צלעות הפירמידה מסמלות כוח ותומכות זו בזו.

בקצה האחורי של הרחבה ניצב כותל מצופה באבן גרניט כהה, שעליו חרותים שמות 234 החללים. בראשו נחרתו המילה **יזכור** ופסוק מתוך קינת דוד: **הצבי ישראל, על במותיך חלל, איך נפלו גיבורים**. מימין לכותל מוצבים תורן שעליו מונף דגל המדינה וכן ללהבת זיכרון.

האנדרטה עוצבה על ידי דוד מזח. היא נחנכה ב-25 בספטמבר 1989.

## קישורים חיצוניים

* 

## הערות שוליים

קטמונים
קטמונים
קטגוריה:קטמונים
מארטון זלד

**מארטון זלד**, מִשיאו-אגארד (תואר אצולה) (במקור **מוריץ גרינהוט**, בהונגרית: **Zöld Márton**; סקסארד, 25 באפריל 1865 – בודפשט, 22 בנובמבר 1946) היה גנרל צבא ממלכת הונגריה יהודי-הונגרי.

## קורות חיים
מארטון זלד נולד במשפחה יהודית כבנם של איגנץ גרינהוט ושל תרזיה וינקלר. הוא סיים את בתי הספר התיכוניים בערים פץ' ובסקשפהרוואר, ואת האקדמיה הצבאית לודוויקה (המוסד שסיפק את ההכשרה הצבאית האקדמית הגבוהה ביותר בהונגריה לפני 1945) בבודפשט. עם פרוץ מלחמת העולם הראשונה, הוא צעד מהעיר גיולה לדלמטיה ב-2 באוגוסט 1914, עם גדוד עממי (לא צבא סדיר). כמגן חצי האי קרוטולה מתחת לעיר לובצ'ה, הוא ניצח את הצבא המונטנגרי בקרב בן ארבעה ימים. מאוחר יותר נלחם בקרבות ינואר 1916 עם הגדוד שלו בוולהניה ולאחר מכן בבוקובינה. בהגנה ליד ראראנס, עודד את חייליו באומץ אישי, הוא דחק בגבורה את העליונות הכוחות הרוסיים שחדרו לתעלות ההגנה. על לוחמתו זו העניק לו מלך הונגריה, פרנץ יוזף הראשון, קיסר אוסטריה את האצולה ההונגרית ואת מסדר כתר הברזל. בקרבות ליד פרזוניה ובקרבות ליסוניה (גליציה המזרחית), בחזית המזרחית האוקראינית, ובהמשך בחזית האיטלקית, ביצע זלד שורה שלמה של מהלכים צבאיים מצוינים, שהוכרו בהענקת האותות:
* צלב הכשרות הצבאית דרגה 3
* צלב הברזל בדרגה 2
* מסדר כתר הברזל דרגה 3
* צלב האביר של מסדר לאופולד (אוסטריה)
* צלב הקצין במסדר אלברכט הסקסוני

הוא החזיר את החטיבה שלו מהחזית האיטלקית עם אבדות מינמליות. בתקופת מהפכת החרציות והרפובליקה הסובייטית ההונגרית הצטרף לצבא הלאומי (שלחם נגד הצבא האדום של הרפובליקה הסובייטית) בסגד בשנת 1918. בשנת 1921 הוענק לו תואר גנרל על ידי העוצר מיקלוש הורטי, מושל ממלכת הונגריה. מלבד הקולונל דיולה באואר (גם הוא בעל תואר אצולה) הוא היה הקצין היהודי היחיד (הנוסף) של הכוחות המזוינים ההונגרים שזכה בתואר גנרל אחרי 1918 ועד תום מלחמת העולם השנייה (בתקופת שלטון של משטר ימני-לאומני-אנטישמי).

זלד היה חבר במועצה הנשיאותית של הלקסיקון יהודי הונגרי.

## הנצחה
ב-12 באוגוסט 2014 נחנך לוח הזיכרון שלו, שהוקם לכבוד האיגוד לשימור מסורות של הצבא בסקסארד.

## לקריאה נוספת
* לקסיקון יהודי הונגרי. 1929.עורך פטר אויווארי. מארטון זלד.
* מאה שנה למלחמת העולם הראשונה - לוח זיכרון שנחשף למארטון זלד בסקסארד, 12 באוגוסט 2014
* נתוניו במוזיאון ספרותי פטפי
* קברים יהודיים בבודפשט. ג'רג' האראסטי. ועדת הכבוד הלאומית, 2004.

## קישורים חיצוניים

## הערות שוליים

קטגוריה:יהודים בצבא ההונגרי
קטגוריה:סקסארד: אישים
קטגוריה:גנרלים יהודים הונגרים
קטגוריה:יהודים בצבא האוסטרו-הונגרי במלחמת העולם הראשונה
קטגוריה:יהודים בצבא האוסטרו-הונגרי
קטגוריה:אצולה יהודית הונגרית
קטגוריה:יהודים מעוטרי צלב הברזל
קטגוריה:הונגרים שנולדו ב-1865
קטגוריה:הונגרים שנפטרו ב-1946
הר סולסברי (אנטארקטיקה)

**הר סולסברי** (באנגלית: **Mount Salisbury**) הוא הר בגבעות קארו שבהרי המלכה מוד, באזור חוף אמונדסן של שטח חסות רוס שבאנטארקטיקה.

גובהו של הר סולסברי 970 מטרים מעל פני הים. הר סולסברי הוא ההר ה-2,213 בגובהו באנטארקטיקה.

פסגת ההר אינה מכוסה קרח.

ההר ממוקם מצידו המערבי של קרחון סקוט התחתון, בקצה הדרומי של גבעות קארו.

## היסטוריה
### גילוי ומיפוי ההר

ההר התגלה ומופה לראשונה באופן גס על ידי משלחת בירד לחקר אנטארקטיקה, שנערכה בין השנים 1928 –1930. 

### מקור השם

שמו של ההר ניתן לו על ידי הוועדה המייעצת לשמות אנטארקטיים.

ההר נקרא על שמו של ג'יימס ב. סולסברי (James B. Salisbury), אשר חקר בקרינה קוסמית בתחנת מקמורדו בשנת 1965.

## לקריאה נוספת

• Fitzgerald, Paul & Stump, Edmund. (1997), **[https://www.researchgate.net/publication/240486869_Cretaceous_and_Cenozoic_episodic_denudation_of_the_Transantarctic_Mountains_Antarctica_New_constraints_from_apatite_fission_track_thermochronology_in_the_Scott_Glacier_region Cretaceous and Cenozoic episodic denudation of the Transantarctic Mountains, Antarctica: New constraints from apatite fission track thermochronology in the Scott Glacier region]**, Journal of Geophysical Research. 102. 7747-7766. 10.1029/96JB03898

## קישורים חיצוניים

* הר סולסברי באתר הסקר הגאולוגי של ארצות הברית
* הר סולסברי באתר הגאזט האנטארקטי המשווה SCAR של ממשלת אוסטרליה
* הר סולסברי באתר peakery (מרחקים לאתרים סמוכים)

## הערות שוליים

סולסברי
סולסברי
Give Me Love

"**Give Me Love**" (בעברית: "**תני לי אהבה**") הוא שיר של הזמר-יוצר האנגלי אד שירן. הוא יצא לאור כסינגל השישי והאחרון מתוך אלבום האולפן הראשון שלו, *[[+ (אלבום של אד שירן)|+]]*, ב-21 בנובמבר 2012. את השיר כתבו שירן, ג'ייק גוסלינג וכריס לאונרד. הסינגל הגיע למקום ה-18 במצעד הסינגלים הבריטי. ב-30 במאי 2014, הוקלט קאבר לשיר על ידי דמי לובאטו, באולפני קפיטל FM בלונדון, שהוכנס לאחר מכן לגרסת הדלוקס של האלבום הרביעי של לובאטו, *[[Demi]]*.

בקליפ, שבוים של אמיל נאוה, מופיעה השחקנית האוסטרלית איזבל לוקאס.

## הופעות חיות
ב-11 בנובמבר 2012, ביצע שירן את השיר בתוכנית המציאות "The X Factor". ב-16 ביוני 2014, ביצע שירן את השיר בדואט עם דמי לובאטו באירוע "My Big Night Out" של 104.3 MY FM, בהוליווד בול, לוס אנג'לס.

## שימושים במדיה
השיר הושמע במספר סדרות טלוויזיה, בהן "קוגר טאון" ו"יומני הערפד".

## רשימת רצועות

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי אד שירן
קטגוריה:שירי דמי לובאטו
קטגוריה:שירים באנגלית
קטגוריה:שירים שנכתבו על ידי אד שירן
קטגוריה:בלדות משנות ה-2010
קטגוריה:בלדות פולק
קטגוריה:סינגלים בהוצאת וורנר מיוזיק גרופ
סיסבוט

[ממוזער| פסל בדמותו של סיסבוט ב[טולדו שבספרד]]
ממוזער| מטבע זהב ובו סמלו של סיסבוט
**סיסבוט** (גם: **סיסיבוטוס**, 565 - פברואר 621) היה מלך הוויזיגותים ושליט היספניה ו משנת 612 ועד מותו.

## ביוגרפיה
סיסבוט ניהל מסע מלחמה נגד שרידי הכוחות הביזנטיים בספרד, חיזק את השליטה הוויזיגותית בחבל הבאסקים וב, פיתח קשרים ידידותיים עם הלומברדים של צפון איטליה, וחיזק את הצי שהוקם על ידי קודמו לאוביגילד.

סיסבוט היה ידוע באדיקותו הנאמנה לנצרות הכלקדונית. בשנת 612, לאחר עלייתו על כס המלוכה, הוא אילץ את נתיניו היהודים להמיר את דתם לנצרות.

בשנת 613 הוציא המלך סיסבוט צו האוסר על יהודים להתגורר בספרד. יהודים רבים עזבו את ספרד לצרפת הסמוכה ולארצות צפון-אפריקה. רוב היהודים, כ-90 אלף אחרים, נאנסו להתנצר למראית עין. יש הטוענים כי ההתנצרות לוותה באיום על חייהם. בשנת 616 הורה להעניש את אותם יהודים שסירבו להתנצר.

סיסבוט היה בקשר עם המלומד והאנציקלופדיסט איזידורוס הבישוף מסביליה.

בנו של סיסבוט,  עלה לכס המלכות לאחר מותו.

## קישורים חיצוניים

## הערות שוליים

קטגוריה:שושלת בלתה
קטגוריה:נפטרים ב-621
New Man

"**New Man**" (בעברית: "**איש חדש**") הוא שיר של הזמר-יוצר האנגלי אד שירן מאלבום האולפן השלישי שלו, *[[÷ (אלבום של אד שירן)|÷]]*. הוא נכתב והופק על ידי שירן ובני בלנקו, ונכתב יחד עם עמר מאליק וג'סי וייר.

לאחר צאת האלבום, הגיע השיר למקום החמישי במצעד הסינגלים הבריטי. בנוסף, השיר הוסמך לתואר זהב מאיגוד תעשיית ההקלטות הבריטי (BPI), הודות למכירות של למעלה מ-400,000 עותקים.

## רקע
לדברי שירן, הוא תכנן במקור שהשיר יהיה באלבום רק כרצועת בונוס. עם זאת, חברת התקליטים התעקשה כי השיר צריך להיכלל במהדורה הראשית, וזו הייתה הרצועה היחידה באלבום שהוא אפשר להיכלל לבקשת מישהו אחר. לדבריו, השיר אינו עוסק באף אדם ספציפי, אם כי חלקים מהמילים היו בהשראת אנשים שפגש. הוא בדיוק סיים לכתוב שיר נוסף עם ג'סי וייר, והיא הציעה שהם ינסו לכתוב לו משהו. הוא אמר: "היה לי רעיון כזה לגבי כתיבת ההמנון של ה-"f-ckboy". כיוון שכולנו מכירים אותם, כולנו היינו הם בשלב מסוים. לכן חשבתי לכתוב רשימה של דברים שמזוהים איתם, כמו כשאתה יודע כשהאקסית שלך עוזבת אותך והבחור הראשון איתו היא יוצאת לאחר מכן, [...] איך הבחור הזה".

בשיר משתתפת הלהקה Francis and the Lights.

## ביקורות
טיילור וות'רבי מבילבורד סברה כי השיר הוא האחד בעל "המילים המטורפות ביותר" מתוך האלבום. בנוסף, היא הבחינה כי "שירן מצא דרך להכניס את הביטוי "bleached arsehole" לתוך שיר (בשורה , בבית הראשון), בהחלט לא ניתן שלא לציין זאת - במיוחד כאשר קניה ווסט היה האמן הגדול האחרון ששילב את הביטוי הגרפי הזה. האם זהו צירוף מקרים שאשתו של ווסט, קים קרדשיאן מוזכרת גם כן ב-"New Man"? ייתכן שלעולם לא נדע".

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי אד שירן
קטגוריה:שירים באנגלית
קטגוריה:שירים שנכתבו על ידי אד שירן
קטגוריה:שירים שנכתבו על ידי בני בלנקו
קטגוריה:שירים שהופקו על ידי בני בלנקו
בית הכנסת הגורל

**בית הכנסת הגורל** הוא בית כנסת בשכונת משכנות ישראל בירושלים, שהוקם על ידי יהודי תימן תושבי בתי הגורל בשכונה.

## היסטוריה
בעליית אעלה בתמר בשנת ה'תרמ"ב (1882) עלו יהודים מהעיר צנעא שבתימן לירושלים. בירושלים לא קיבלו אותם קהילות הספרדים והאשכנזים והתייחסו אליהם בניכור, ורק לאחר שנוצרים תמכו בהם נחלצו לעזרתם יהודי המקום, מפני הפחד מהמיסיון. בתחילה ישבו יהודי תימן בכפר התימנים בשילוח, אך סולקו משם על ידי הבריטים שחששו לחייהם.

בשנת ה'תרמ"ד (1884) נבנתה שכונה ליהודי תימן בעזרת ר' מרדכי אדלר, שהתרים לצורך העניין את אביו הרב נתן מרקוס אדלר, רבה של לונדון, ויוסף נבון שתרם את הקרקע לבנייה. את בתי השכונה חילקו התושבים ביניהם בעזרת הגרלה, ועל שם ההגרלה נקרא שם השכונה.

במרכז השכונה הקימו תושבי השכונה את בית כנסת באחת הדירות, בשנת ה'תרמ"ו (1886). בניית בית הכנסת נעשתה בעזרת תרומת יחיא בן שלום ושצ'י, ושלום וחיים טובי שהתמנו לגבאי בית הכנסת. על קיר בית הכנסת נתלה שלט שבו נכתב: .

בתחילה בית הכנסת היה בקומת הקרקע, אך בשנת ה'תרע"א (1911) נבנתה קומה שנייה למבנה ובית הכנסת עבר לקומה השנייה. התורם לשיפוץ היה יוסף צבטאני, שבמשך חייו נאמר מי שברך לזכותו ולאחר פטירתו אשכבה. בשלט שנתלה לכבוד תרומתו נכתב: .

בשנת ה'תרצ"ו (1936) הוקמה בבית הכנסת ישיבה בשם "ישיבת שלומנו", על שם הרבנים שלום שבזי ושלום שרעבי. במקום נתלה שלט שבו נכתב: .

בין הבולטים במתפללי בית הכנסת היה הרב חיים כסאר. כיום בית הכנסת עדיין פעיל, ומנהיג אותו הרב משה עטרי.

## ראו גם
* בית הכנסת אהל שלמה
* בית הכנסת שבזי
* בית הכנסת נווה שלום (ירושלים)

## הערות שוליים

קטגוריה:נחלאות: בתי כנסת
קטגוריה:בתי כנסת תימניים
Growing Up (Sloane's Song)

**Growing Up (Sloane's Song)** (בעברית: **לגדול (השיר של סלואן)**) הוא שיר של צמד ההיפ-הופ האמריקאי מאקלמור וראיין לואיס, בהשתתפות הזמר-יוצר האנגלי אד שירן. השיר יצא כסינגל שיווקי מתוך האלבום השני של הצמד, *[[This Unruly Mess I've Made]]*.

מילות השיר עוסק בבתו של מאקלמור, סלואן אווה סימון האגרטי, שנולדה ב-29 במאי 2015. בעטיפת הסינגל נראות אצבעותיו של מבוגר כאשר הן עוטפות את פרק ידו של תינוק.

## רקע ופרסום
השיר נכתב על ידי מאקלמור וראיין לואיס, יחד עם אד שירן, ג'ושוע קארפ, אוור ארונגה וג'וש ראולינגס. לפני הפרסום על השיר, הודיע אד שירן כי עשה "שיתוף פעולה מעניין" וכי השיר יהיה ניתן להורדה בחינם.

מאקלמור כתב את השיר לבתו, סלואן, ואמר על כך: "אין דבר יותר יפה מהאושר שאתה מרגיש כשיש לך תינוק. היא גורמת לי אושר ממה שאי פעם חשבתי שיהיה לי. היא אהבת חיי. השיר הזה מיועד לה".

בריאיון לניו יורק טיימס, חשף מאקלמור כי במקור הוצע לזמרת הבריטית אדל להשתתף בשיר, במקומו של שירן, אם כי היא סירבה להצעה.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-80 מיליון השמעות.

## מיקומי שיא

## הערות שוליים

קטגוריה:שירי אד שירן
קטגוריה:שירים באנגלית
Watchtower

**Watchtower** (בעברית: **מגדל שמירה**) הוא הסינגל החמישי של הראפר הבריטי דבלין, והסינגל המוביל מאלבום האולפן השני שלו, A Moving Picture. בשיר משתתף הזמר-יוצר הבריטי אד שירן. השיר הופק על ידי לברינת'. "Watchtower" יצא לאור ב-16 באוגוסט 2012 ונחת בשיאו במצעד הסינגלים הבריטי ב-26 באוגוסט, במקום השביעי, מה שהפך לסינגל הגבוה ביותר של דבלין במצעד, והסינגל החמישי של שירן שנכנס לעשירייה הפותחת. השיר מסמפל את חלק מפזמון השיר "All Along the Watchtower" של בוב דילן. בנוסף, הוא מסמפל ריף של ג'ימי הנדריקס. השיר הושמע בסרט המתח והפעולה "אקדח כפול" משנת 2013. הגרסה האינסטרומנטלית של השיר שומשה בסדרת הדרמה "האפיפיור הצעיר", וסדרת ההמשך, "האפיפיור החדש". נעשה שימוש בשיר גם לקידום סדרת אמזון פריים, ג'ק ריאן, שיצאה בשנת 2018.

## וידאו קליפ
הקליפ הרשמי לשיר הועלה ל-Vevo של דבלין ב-4 ביולי 2012. את הקליפ ביים במאי הקולנוע קורין הארדי.

## רשימת השמעה
***הורדה דיגיטלית**
# "Watchtower" (עריכת רדיו) (בהשתתפות אד שירן) – 3:39
# London City Part II" – 2:52
# "My Moving Picture" – 3:52
# "Watchtower" (אינסטרומנטלי) – 4:32

## מיקומי שיא

## קישורים חיצוניים

קטגוריה:שירים באנגלית
קטגוריה:שירי ראפ רוק
קטגוריה:סינגלים בהוצאת איילנד רקורדס
קטגוריה:סינגלים בהוצאת יוניברסל מיוזיק גרופ
Dive (שיר של אד שירן)

"**Dive**" (בעברית: "**לצלול**") הוא שיר של הזמר-יוצר האנגלי אד שירן. השיר נכלל באלבום האולפן השלישי של שירן, ÷ (2017). לאחר יציאת האלבום הוא הגיע השיר למקום 8 במצעד הסינגלים הבריטי.

## רקע
השיר הוא הרצועה השלישית בגרסה הסטנדרטית של אלבום האולפן השלישי של אד שירן, ÷ (Divide).

את השיר כתב שירן, יחד עם בני בלנקו וג'וליה מייקלס. בראיון עם זיין לאו סיפר שירן כי הוא, בלנקו ומייקלס התחילו לעבוד על השיר במאליבו, במרץ 2016, רגע לפני שיצא להפסקה ביפן. היו לו את הריפים לשיר. תחילה הוא הכניס חמישה או שישה ריפים, ולאחר מכן מייקלס שר 10 עד 15 שניות על כל אחד. מאוחר יותר, לאחר ששירן חזר ובדק את ההקלטות, חזרה מייקלס כדי לסיים לעבוד עם שירן ובלנקו על השיר..

את קולות הרקע בשיר ביצעה הזמרת-יוצרת האנגלייה ג'סי וייר, בדומה לשני שירים אחרים באלבום. את סולו הגיטרה בשיר עשה גיטריסט אנונימי בשם אנג'לו מיסטריוסו.

## ביקורות
טיילור וות'רבי מבילבורד סברה כי השיר הוא בעל "הקולות הנלהבים ביותר" באלבום.

## מיקומי שיא

## נתוני מכירות

## הערות שוליים

קטגוריה:שירי אד שירן
קטגוריה:שירים באנגלית
קטגוריה:שירים שנכתבו על ידי אד שירן
קטגוריה:שירים שנכתבו על ידי בני בלנקו
קטגוריה:שירים שהופקו על ידי בני בלנקו
קטגוריה:שירי פלטינה כפולה בממלכה המאוחדת
5 (אלבום של אד שירן)

***5*** הוא אלבום אוסף של הזמר-יוצר האנגלי אד שירן. הוא פורסם ב-12 במאי 2015, על ידי אטלנטיק רקורדס. האלבום מרכז בתוכו את חמשת המיני-אלבומים שיצאו בראשית הקריירה שלו.

## רשימת רצועות

## מיקומי שיא

## קישורים חיצוניים

## הערות שוליים

קטגוריה:אלבומי אד שירן
קטגוריה:מיני-אלבומים באנגלית
Antisocial

**Antisocial** (בעברית: **אנטי חברתי**) הוא שיר של הזמר-יוצר האנגלי אד שירן והראפר האמריקאי טראוויס סקוט, מתוך אלבום האולפן הרביעי של שירן, *[[No.6 Collaborations Project]]*. השיר יצא ב-12 ביולי 2019, כסינגל השישי מתוך האלבום.

## קידום
"Antisocial" היא הרצועה הרביעית מתוך אלבום האולפן הרביעי של אד שירן, *[[No.6 Collaborations Project]]*. ב-11 ביולי 2019, הודיע שירן כי השיר יהיה הסינגל הבא מתוך האלבום, ושהווידאו קליפ שלו עתיד לצאת ב-12 ביולי.

## וידאו קליפ
הקליפ לשיר יצא לאור ב-12 ביולי 2019, יחד עם קליפ המילים. הקליפ בוים על ידי דייב מאיירס, ונכתב על ידי מאט וולטון. בקליפ, גילמו שירן וסקוט מספר דמויות בסצנות המיוחסות לסרטים שונים, כגון להרוג את ביל, המסכה, הציפורים, להציל את מארק וואטני, המספריים של אדוארד וספרות זולה.

## רשימת רצועות

## קרדיטים
הקרדיטים שלהלן לקוחים מטיידל.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי אד שירן
קטגוריה:שירי טראוויס סקוט
קטגוריה:שירים באנגלית
קטגוריה:שירים שנכתבו על ידי אד שירן
קטגוריה:וידאו קליפים שבוימו על ידי דייב מאיירס
קטגוריה:סינגלים בהוצאת אטלנטיק רקורדס
קטגוריה:סינגלים בהוצאת אסיילום רקורדס
+–=÷x Tour

**&lrm;[[+ (אלבום של אד שירן)|+]]–[[= (אלבום של אד שירן)|=]][[÷ (אלבום של אד שירן)|÷]][[X (אלבום של אד שירן)|x]] Tour&lrm;** (מבוטא "Mathematics tour") הוא סיבוב ההופעות הרביעי של הזמר-יוצר האנגלי אד שירן, שהחל בדבלין באפריל 2022. סיבוב ההופעות נועד לקידום אלבום האולפן הרביעי של שירן, = ("equals"). מכירת הכרטיסים החלה בספטמבר 2021.

## הצלחה מסחרית
שירן הכריז בתחילה על 27 תאריכים בשלב הראשון של סיבוב ההופעות, בבריטניה ואירופה, אך הוסיף תאריכים נוספים בשל הביקוש הרב.

## תאריכים

## קישורים חיצוניים

* 

## הערות שוליים

קטגוריה:סיבובי הופעות מ-2022
קטגוריה:סיבובי הופעות של אד שירן
קטגוריה:סיבובי הופעות בממלכה המאוחדת
קטגוריה:סיבובי הופעות באוסטריה
קטגוריה:סיבובי הופעות בבלגיה
חיזגיל אבשלומוב

**חיזגיל דוידוביץ' אבשלומוב** (ברוסית: **Хизгил Давидович Авшалумов**; ) הוא סופר, משורר ומחזאי בן עדת יהודי ההרים.

## ביוגרפיה
חיזגיל אבשלומוב נולד בכפר שכיום נמצא בפרברי דרבנט שברוסיה. לאחר סיום בית הספר הוא עבר ככתב בעיתון "זאחמטש" שיצאה בדרבנט בג'והורי (שפת יהודי ההרים).

בשנים 1938–1941 הוא עבד במכון להיסטוריה, לשון וספרות בדרבנט. בתקופה זו הוא אסף יצירות פולקלור רבות של יהודי ההרים. האוסף יצאה לאור בשנת 1940 ובאותה שנה הוא פרסם מילון מונחים רוסי-ג'והורי.

במהלך מלחמת העולם השנייה הוא היה קצין ביחידת פרשים ונפצע מספר פעמים.

בשנת 1952 חיזגיל אבשלומוב סיים לימודים אקדמיים בהיסטוריה במכון למורים במחצ'קלה. בשנים 1960–1991 הוא היה עורך של ירחון "המולדת הסובייטית שלנו" במחצ'קלה.

במהלך השנים חיזדיל אבשלומוב פרסם יצירות ספרותיות רבות שבמרכזם יהודי ההרים. רוב היצירות היו בג'והורי, חלק מהם פורסמו ברוסית ותורגמו לאנגלית, צרפתית וספרדית. בסיפורים אלו הוא תיאר את החיים של יהודי ההרים תקופת האימפריה הרוסית ובתקופת ברית המועצות.

בנוסף לכך חיזגיל אבשלומוב פרסם שירים לילדים. בשנת 1980 הוא פרסם ספר שירה בה נכללת היצירה שהוקדשה לחייה של גולבוהור דוידובה. הוא כתב גם מספר מחזות שהועלו על במת תיאטרון מקומי.

חיזגיל אבשלומוב נפטר בשנת 2001 ונטמן בבית העלמין היהודי במחצ'קלה.

## פעילות ודעות
על פעילותו רבת שנים לאבשלומוב הוענקו עיטורים של ברית המועצות ועל שמו נקרא רחוב בדרבנט.

אבשלומוב היה תומך בתאוריה שנתמכה על ידי השלטון הסובייטי שיהודי ההרים הם למעשה טאטים ולא קשורים ליהודים. לאחר התפרקות ברית המועצות הוא המשיך לתמוך בדעות קומוניסטיות.

## קישורים חיצוניים
* 
* תיאור פעילותו

קטגוריה:יהודי ההרים
קטגוריה:סופרים סובייטים
קטגוריה:משוררים סובייטים
קטגוריה:מעוטרי עיטור אות הכבוד
קטגוריה:מעוטרי עיטור המלחמה הפטריוטית הגדולה
קטגוריה:יהודים אנשי הצבא האדום במלחמת העולם השנייה
קטגוריה:מעוטרי עיטור הידידות (רוסיה)
קטגוריה:סופרי ג'והורי
קטגוריה:משוררי ג'והורי
קטגוריה:מחזאי ג'והורי
קטגוריה:מתרגמים לג'והורי
קטגוריה:אנשים ממחצ'קלה
קטגוריה:סופרים מדגסטן
קטגוריה:משוררים מדגסטן
קטגוריה:סובייטים שנולדו ב-1913
קטגוריה:נפטרים ב-2001
Young Guns

**Young Guns** הוא סינגל הבכורה של המפיק המוזיקלי הבריטי לוי ווייט, בהשתתפות הזמר-יוצר הבריטי אד שירן, הזמרת הבריטי יסמין, גרימינל והראפר דבלין. השיר יצא לאור ב-8 ביולי 2011, להורדה דיגיטלית בבריטניה.

## וידאו קליפ
הווידאו קליפ הנלווה לשיר עלה ליוטיוב ב-10 ביוני 2011. הקליפ בוים על ידי קארלי קוסן.

בקליפ מככבים שירן, יסמין, גרימינל ודבלין, כאשר הם נבדקים במעבדה, על ידי ווייט כמדען. נושא הקליפ מבוסס על ארבעת היסודות. שירן מייצג את יסוד האש, יסמין היא יסוד האוויר/רוח, גרימינל הוא יסוד האדמה ודבלין הוא יסוד המים.

## רשימת רצועות

## מיקומי שיא

## היסטוריית יציאות לאור

## הערות שוליים

קטגוריה:שירי אד שירן
קטגוריה:שירים באנגלית
קטגוריה:שירים שנכתבו על ידי אד שירן
היילו טכנולוגיות

**היילו טכנולוגיות בע"מ** היא חברת הזנק ישראלית העוסקת בפיתוח שבבים ליישומי בינה מלאכותית.

## היסטוריה
החברה נוסדה בפברואר 2017 על ידי אור דנון (מנכ"ל), הדר צייטלין (מנהלת פיתוח עסקי ראשית), אבי באום (CTO) ורמי פייג. יו"ר החברה, עד לפטירתו, היה זהר זיסאפל. במאי 2024 החליפה אותו בתפקיד רקפת רוסק עמינח. החברה היא חברת פאבלס העוסקת בפיתוח שבבים ליישומי בינה מלאכותית במכשירי קצה, כגון מצלמות חכמות, כלי רכב, רחפנים ורובוטים.

השבב הראשון של החברה שעבר לייצור סדרתי קרוי Hailo-8. בהמשך פותח דגם Hailo-8L - גרסה לרמת כניסה, ו-Hailo-8 Century - כרטיס מודולרי לרמות ביצועים גבוהות. במרץ 2023 השיקה החברה את Hailo-15, מעבד ליישומי עיבוד תמונה. באפריל 2024 השיקה החברה את המעבד Hailo-10.

מטה החברה שוכן בתל אביב, ולה משרדים גם בטוקיו, בטייפה, במינכן ובקליפורניה.

### גיוס הון
ביוני 2018 גייסה החברה 12.5 מיליון דולר, ובינואר 2019 הרחיבה סבב גיוס זה בעוד 8.5 מיליון דולר.

במרץ 2020 גייסה החברה 60 מיליון דולר.

ביוני 2021 החלה החברה סבב גיוס, שהושלם באוקטובר 2021 ובו גייסה החברה 136 מיליון דולר, ובכך הפכה לחד-קרן.

באפריל 2024 השלימה החברה גיוס של 120 מיליון דולר, אף הוא לפי שווי של 1.1 מיליארד דולר.

## קישורים חיצוניים
* 

## הערות שוליים

קטגוריה:תעשיית השבבים בישראל
קטגוריה:חברות בינה מלאכותית ישראליות
קטגוריה:חברות חד-קרן ישראליות
קטגוריה:תל אביב-יפו: חברות
שורש 59

**שורש 59**, או **שׁאן בּוּ** (בסינית: **彡部**, פיניין: **Shān bù**) הוא השורש החמישים-ותשעה של הכתב הסיני. פירושו "**[[זיפים]]**" או "**[[זקן]]**" והוא אחד מתוך 31 (מתוך סך הכל 214 שורשי הקאנגשי) שורשים המורכבים משלושה קווים.

במילון קאנגשי יש 62 תווים (מתוך 49,030) שניתן למצוא תחת שורש זה.

## התפתחות

קובץ:彡-bigseal.svg|השורש בכתב החותם הגדול (דָאגְ'ווָאן; 大篆; פיניין: Dàzhuàn) לפני מעל 2,000 שנה
קובץ:彡-seal.svg|השורש בכתב החותם הקטן (שְׂיָאוגְ'ווָאן, 小篆, xiǎozhuàn)


## תווים נגזרים

## לקריאה נוספת
* 
* 

## קישורים חיצוניים

* מאגר Unihan - U+5F61

קטגוריה:שורשים (כתב סיני)